[{"text_idx": "#000005", "text": "A handbook for teachers wanting to introduce e-learning into their practice"}, {"text_idx": "#000006", "text": "Pan fyddwch chi eisiau i ddysgwyr gyflwyno gwybodaeth i bobl eraill, pam na ofynnwch iddyn nhw wneud hynny ar ffurf \u2018Glog\u2019 yn defnyddio Glogster! Mae\u2019r meddalwedd hwn yn berffaith ar gyfer creu posteri, ffeiliau ffeithiau, byrddau project neu gyfarwyddiadau \u2018sut i...\u2019. Mae hefyd yn weithgaredd sy\u2019n rhoi cyflwyniad sylfaenol da i flogio. Yn y wers hon, gwnaethom ni ddefnyddio\u2019r meddalwedd i greu blogiau gwybodaeth, ond wrth i chi ddod yn fwy cyfarwydd a\u0302\u2019i defnyddio fe welwch ba mor hawdd ei addasu ydyw."}, {"text_idx": "#000007", "text": "Ewch i hafan Glogster yn . Peidiwch a\u0302 chael eich temtio i brynu un o\u2019r pecynnau a gynigir. Gallwch chi wneud llawer iawn heb agor cyfrif a thalu ffi. Cliciwch ar \u2018Sign Up\u2019 yna cliciwch ar y tab \u2018Tour\u2019. Ar y dudalen nesaf, cliciwch \u2018Try Now\u2019. Cofrestrwch eich manylion. Fe allech bori\u2019r Glogs gorau neu gopio a gludo\u2019r URL yma i\u2019ch porwr: Dyma un a gre\u0308wyd gennym ni ac mae\u2019n cynnwys holl elfennau\u2019r uned hon."}, {"text_idx": "#000008", "text": "Nesaf, clicwch ar \u2018Create New Glog\u201d.Wrth wneud hyn fe gewch chi gynnig templed. Gofynnwch i\u2019r dysgwyr i ddewis un sy\u2019n addas ar gyfer y dasg. Os oes gwell gennych, a\u2019ch bod chi wedi ymchwilio i\u2019r Glog mwyaf addas, fe allech chi ofyn i bob disgybl ddewis un yn benodol. Wrth glico ar \u2018Tools\u2019, cewch gyfle i ddewis cefndir, neu bapur wal, ar gyfer eich tudalen Glog. Mae dewis o gannoedd yno. Rhybuddiwch y dysgwyr ymlaen llaw ac esbonio wrthynt y bydd angen iddynt ddewis papur wal sy\u2019n gweddu orau i\u2019w thema. Cliciwch ar y papur wal o\u2019ch dewis ac yna clicio ar \u2018Use it!\u2019 (bydd angen i chi glicio ar \u2018Use it!\u2019 bob tro y dymunwch ychwanegu rhywbeth at eich Glog). Caewch y ffenestr trwy glicio ar y groes goch yn y gornel chwith."}, {"text_idx": "#000009", "text": "I ddechrau, efallai mai\u2019r peth gorau fyddai gofyn i blant ganolbwyntio ar ychwanegu testun. Bydd hyn yn helpu\u2019r dysgwyr i ganolbwyntio ar ddewis lluniau, fideos ac ati sy\u2019n briodol i\u2019r testun. Os ydynt yn dewis y lluniau yn gyntaf, bydd angen iddyn nhw olygu eu Glog llawer mwy ar y diwedd, gan orfod newid lluniau nad ydynt yn cyd-fynd yn dda a\u0302\u2019r hyn y maen nhw wedi\u2019i ysgrifennu."}, {"text_idx": "#000010", "text": "Mae\u2019r broses o ychwanegu blychau testun a thestun yn eithaf tebyg i Microsoft Word, Publisher ac ati. Cliciwch ar \u2018Text\u2019 ac, unwaith eto, dewiswch thema neu sgroliwch drwy\u2019r cannoedd o ddewisiadau ac yna clicio ar y blwch testun rydych ei eisiau. Cliciwch ar \u2018Use it!\u2019 Bydd hyn yn mewnosod y blwch testun yn y Glog. Cliciwch ar y groes goch i gau\u2019r blwch testun. Bydd y blwch testun wedi ymddangos yn y Glog. Nawr gallwch addasu maint y blwch testun a\u2019i gylchdroi fel y dymunwch."}, {"text_idx": "#000011", "text": "I fewnosod testun, cliciwch ar y cryno-lun \u2018Edit\u2019 ar y blwch testun. Dywedwch wrth y dysgwyr am deipio (neu dorri a gludio eu testun o fan arall) yn y blwch testun. Gallant hefyd newid maint a lliw\u2019r ffont, ychwanegu effeithiau i\u2019r blwch (fel cysgod) neu ychwanegu dolen i dudalen we arall yn y blwch testun. Mae\u2019n eithaf rhwydd ychwanegu dolen. Cliciwch ar y botwm dolen a dilyn y cyfarwyddiadau yn y naidlen \u2018Add URL\u2019. Ar o\u0302l i chi wneud hyn, ni fydd y ddolen yn ymddangos tan i chi gadw\u2019r Glog. Mae\u2019n bosibl y byddwch chi eisiau i\u2019r dysgwyr gadw eu Glog a mynd i \u2018Preview\u2019 i wneud yn siw\u0302r bod y ddolen yn gweithio."}, {"text_idx": "#000012", "text": "Bydd y dysgwyr yn ailadrodd y broses hon ar gyfer pob blwch testun y maen nhw am ei gynnwys."}, {"text_idx": "#000013", "text": "Yn olaf, os hoffech ychwanegu fideo, cliciwch ar \u2018Upload\u2019 a defnyddio\u2019r naidlen i ddod o hyd i\u2019r fideo ar eich cyfrifiadur. Fe allai gymryd peth amser i lwytho yn dibynnu ar faint y ffeil, ond gallwch weld pa mor hir sydd i fynd trwy edrych ar y bar offer ar frig eich Glog. Pan fydd unrhyw ffeil wedi\u2019i llwytho i lawr, bydd seren borffor yn ymddangos wrth y cryno-lun priodol ar y bar sgrolio magnetig. Yn yr achos hwn, bydd nesaf at \u2018Video\u2019. Cliciwch yma a dylai\u2019r fideo fod ymhlith y botymau eraill yn y naidlen fideo. Cliciwch ar y fideo o\u2019ch dewis ac yna cliciwch ar \u2018Use it!\u2019 unwaith eto. Caewch y naidlen a bydd y fideo yn eich Glog. Unwaith eto, gallwch addasu ei faint a\u2019i symud i ble bynnag y dymunwch."}, {"text_idx": "#000014", "text": "Erbyn hyn, bydd y plant wedi dysgu hanfodion defnyddio\u2019r meddalwedd hwn ac yn hyderus i ychwanegu, diwygio, golygu a dileu fel y dymunant. Pan fyddan nhw wedi gorffen, bydd angen iddynt glicio ar \u2018Save\u2019 a \u2018Publish\u2019 \u2013 peidiwch a\u0302 phoeni, gellir golygu\u2019r Glog ar o\u0302l ei gadw! Bydd angen i chi gofrestru er mwyn cadw a chyhoeddi ond, unwaith eto, does dim angen i chi dalu."}, {"text_idx": "#000015", "text": "Gofynnwch i\u2019r dysgwyr gyflwyno eu Glogiau i\u2019r dosbarth. Gofynnwch am adborth. Ymhen amser, gallai pobl eraill ddarllen eu Glogiau a\u2019u graddio. Gofynnwch iddyn nhw edrych ar eu Glogiau\u2019n rheolaidd."}, {"text_idx": "#000016", "text": "Beth sydd ei angen arnaf i?"}, {"text_idx": "#000017", "text": "Mynediad at y rhyngrwyd, clipiau fideo, clipiau sain, lluniau, ffotograffau... beth bynnag y mae\u2019r dysgwyr yn penderfynu yr hoffen nhw ei gynnwys yn eu Glog!"}, {"text_idx": "#000018", "text": "Mae gan y meddalwedd hwn ddau brif gryfder. Yn gyntaf, fel fforwm cyhoeddi, gall dysgwyr greu cyflwyniadau amlgyfrwng sy\u2019n edrych yn broffesiynol gan ddefnyddio meddalwedd syml ac eglur iawn. Yn ail, mae\u2019n ffordd wych o ddefnyddio clipiau fideo, clipiau sain ac ati o unedau eraill yn y llawlyfr hwn a\u2019u cyfuno mewn un cyflwyniad pwrpasol. Gweler yr unedau Gair am Air (Audacity) a Ffair o Ffilmiau (Windows Moviemaker)."}, {"text_idx": "#000020", "text": "Os yw\u2019r dysgwyr yn defnyddio\u2019r meddalwedd hwn am y tro cyntaf, mae\u2019n well iddyn nhw weithio mewn grwpiau bach. Mae hefyd yn syniad da gweithio gydag ambell grw\u0302p ar y tro yn unig. Os nad oes gennych chi lawer o brofiad o ddefnyddio\u2019r meddalwedd eich hun, gallai gofyn i\u2019r dosbarth cyfan geisio cynhyrchu eu Glogiau eu hunain ar yr un pryd achosi straen diangen a difetha gwers a allai fod yn ddifyr iawn fel arall."}, {"text_idx": "#000021", "text": "Pan fydd y dysgwyr yn gallu defnyddio\u2019r meddalwedd hwn yn hyderus (bydd hyn yn digwydd yn gyflym iawn), gallech chi ofyn iddyn nhw greu Glog fel gwaith cartref, e.e. \u2018Cre\u0308wch Glog am gymeriad hanesyddol\u2019."}, {"text_idx": "#000022", "text": "Gall defnyddwyr Single Free greu Glogiau preifat yn unig ac mae\u2019n rhaid iddynt wybod URL y Glog i\u2019w weld. Gan ddefnyddio Teacher Light Premium, mae\u2019r athro sy\u2019n cofrestru yn monitro cynnwys a hygyrchedd holl Glogiau\u2019r myfyrwyr. Pan fyddwch yn sefydlu cyfrif athro, bydd eich myfyrwyr cofrestredig yn gallu gweld y Glogiau a gre\u0308wyd yn eich rhith-ystafell ddosbarth yn unig. Yn ogystal, gall myfyrwyr gyfathrebu a\u0302 myfyrwyr eraill yn eu dosbarth nhw yn unig, a dim ond trwy sylwadau Glog. Ni all myfyrwyr anfon negeseuon preifat."}, {"text_idx": "#000023", "text": "Syniadau eraill ar gyfer defnyddio\u2019r meddalwedd"}, {"text_idx": "#000024", "text": "Glog ar ffurf dyddiadur, a ysbrydolwyd o bosibl gan eu hoff lyfr, e.e. IDyddiadur Dripsyn.\nGlog capsiwl amser, lle mae\u2019r dysgwyr yn creu cofnod hanesyddol o sut beth yw bod yn blentyn yn yr 21ain Ganrif.\nGlogiau mathemateg, e.e. yn ymwneud a\u0302 rhif \u20182\u2019 neu \u20183\u2019 neu \u20184\u2019 ac ati, neu\u2019n ymwneud a\u0302 siapiau neu ffracsiynau penodol neu \u2018fesur pethau\u2019.\nAr gyfer arddangosiad arbennig, gallwch greu sgrinlun o Glogiau eich dosbarth a\u2019u hargraffu neu eu cysylltu a\u0302 chodau QR y gallwch eu hargraffu a\u2019u gosod o amgylch yr ystafell ddosbarth ar gyfer nosweithiau rhieni er enghraifft."}, {"text_idx": "#000027", "text": "View all posts by nic daniels \u2192"}, {"text_idx": "#000029", "text": "This blog is kept spam free by WP-SpamFree."}, {"text_idx": "#000030", "text": "Notify me of follow-up comments by email."}, {"text_idx": "#000031", "text": "Notify me of new posts by email."}, {"text_idx": "#000033", "text": "Powered by WordPress. Designed by"}]